Watter kleur is die baadjie?Die foto wat @ZAYNSMIND op Twitter gelaai het Nóg ŉ kledingstuk het sosialemediagebruikers in rep en roer: is die baadjie nou swart en goud of blou en wit? Dis byna ŉ jaar nadat ŉ foto van ŉ rok ŉ opskudding veroorsaak het toe mense begin stry het oor die kleur van die rok: of dit nou wit en goud of swart en blou is. Die Twitter-gebruiker @ZAYNSMIND het ŉ foto van dié Adidas-baadjie op Twitter gelaai en die gesprek het veral vlam gevat toe “Poppunkblogger” dit op Tumblr gelaai het met die woorde: “Ek haat dit om weer ŉ nuwe blou/swart, wit/goud-rokdebat te begin, maar my vriendin sê hierdie baadjie is wit en blou en ek sien swart en bruin. Vertel my asseblief wat jy sien.” Andrew Richard, ŉ illustreerder by Buzzfeed, het van Photoshop gebruik gemaak om die kleure elektronies te analiseer. Volgens die program is die kleure turkoois en goud. Watter kleure sien jy? Photoshop says teal and gold. #thejacket pic.twitter.com/StoOZx4zcP — Andrew Richard (@andr3wrichard) February 26, 2016 Here’s another picture of it LMAOO pic.twitter.com/3S3pnyLvkk — mariam (@ZAYNSMlND) February 26, 2016